
(էջ 169) 

Գրված է 1928 թ. Փարիզում։ Բնագիրը պահվում է Բոստոնի «Հայրե¬ 
նիք» ամսագրի արխիվում։ Աոաջին անգամ տպագրվել է «Հայրենիք» ամ¬ 
սագրում (1928, 6-րդ տարի, X։ 9, էջ 73-80)։ Թարգմանվել է ֆրանսերեն 
(«Օրմջօւրշ Սատտաւէտսր շէ ճո<ւէ Լշ Բօրէհշ», տես «Բ.շ^6 ժշտ Տ՚էսմշտ Խ– 
ամաշոոտտ», Բայտ, 1928, է. VIII, բ. 233-245)։ Արտատպվում է «Հայրենիք»–ի 
հրատարակությունից: 

1. Ագաթանգեղոսին նվիրված Ա. Գատշմիդի ոաումնասիրությանը լայս է տեսել 

575 


1877 թվականին։ Այդ ժամանակ շրջանառության մեջ էին Ագաթանգեղոսի 
Պատմության լատիներեն (1835), իտալերեն (1843) և ֆրանսերեն (1867) 
թարգմանությունները։ - էջ 170։ 

2. Ակնարկում է Գ. Տեր-Մկրտչյանի՝ «Ագաթանգեղոսի աղբյուրներից. Յիշատակ 
դատակնքաց Գորիա և Շմոնի վկայից որ վկայեցան յՈւոհա» ուսումնասիրությունը 
(տե՛ս «Արարատ», 1896,1՝ք8 8, էջ 385-392,X։ 9, էջ 425-440)։ - էջ 171։ 

3. Տե ս «Ագաթանգեղոս աո Գէորգայ Ասորի եպիսկոպոսին և ուսումնասիրութիւն 
Ագաթանգեղեայ գրոց», գրեց Հ. Տաշյան, Վիեննա, 1891։ - էջ 179։ 

Ագաթանգեղոսի անունով մեզ հասած պատմությունը խմբագրական 
գործ է, ինչպես նորագույն քննադատությունը պարզել է։ Երկի հիմնական 
մասն է Գրիգորի կյանքը, հավելածան՝ Ս. Հռիփսիմյանց վկայաբանությունը, 
Գրիգորի վարդապետությունը և Տեսիլը։ Չորս հատվածները տարբեր 
ծագումով հմտորեն հյուսված են խմբագրի կողմից և կազմում են մի հավաք 
ամբողջություն։ 

Սակայն, Գրիգորի կյանքն իսկ միապաղաղ գործ չէ։ Կա պատմական 
կորիզ և վկայաբանական կեղև։ ճշմարիտ է, մտացածին զրույցներն ու 
հրաշքները վկայաբանությանց սովորական դարդ են դարձել, բայց կա 
աօժստ ա օաաեա։ Արտառոց հերյուրանքները, նույնքան արժանավոր սրբի 
մասին, նշան են, որ հնարագետ հեղինակը իրապես հարուստ չէ տեղե¬ 
կությամբ և ստիպված է ապաստանիլերևակայության, բացը լցնելու համար։ 
Եթե այլ փաստ չլիներ, բավական էին այն հրաշքները, որ պատմում է 
Ագաթանգեղոս, որպեսզի կասկածի տակ առնվեր նրա ականատես լինելու 
հավակնությունը։ 

Վկայաբանական հողակույտի մեջ հազիվ քանի մի հատուկտոր և հարգի 
քարեր են նշմարվում։ Գրիգորի կյանքը գրի առնելու փույթը վերաբերում է 
այնպիսի ժամանակի, երբ նրա իսկական պատկերը արդեն աղոտացել էր 
հասարակական հիշողության մեջ։ Գրերի գյուտը բնականորեն պիտի բերեր 
Իր հետ ազգային ինքնագիտակցության զարթում և հայրենի անցյալի 
հետաքրքրություն։ Բանավոր հիմք չկա կարծելու, որ Լոաավորչի առաքե¬ 
լությունը կարող էր գրված լինել օտար լեզվով նախքան հայ գրականության 
ծնունդը։ 

Որքան և ժողովրդական համարենք Լոաավորչին հենց սկգբեն, թվում է, 
որ առավելապես հայ անդրանիկ մտավորությունն է, որ արժտնավորելէ նրա 
հռչակը և ստեղծել ազգային մի մեծ սրբություն առաքելական լուսապսակը 
գլխին։ Նա է, որ հետամուտ է եղել նաև հավերժացնելու դեռ կենդանի թեև 
արդեն աղավաղ ավանդությունները հայ եկեղեցու հիմնադրի մասին, գրի 
առնելով այն զրույցները, որ շրջում էին նրա և, նրա թագակիր գործակցի, և 
հրաշափառ դարձի վերաբերյալ։ 

ևուսավորչի, Տրդատի, Սուրբ կույսերի անվան, կամ սկզբնական 
վկայարանների շինության հարած զրույցները ինչ ձևով և ոգով են եղել գրի 

առնված նախապես, մնամ է հնության գաղտնիք և մեզ անմատչելի այլևս։ 
Սակայն, պետք է կարծել, որ նրանք քաջահայտ էին այն անձին և գրչին, որ 
թաքնված է Ագաթանգեղոս անվան տակ։ Սա է, որ անջատ նյութերը զտել 
իրար է կցել և մշակել ամբողջական պատմության։ Հավանորեն շատ բա 
զեղչած է հնից և մտցրած նոր ավելուքներ, անկապ զրույցները միմյանց ը - 

տելացնելու և մի շաղախ կազմելու դիտավորությամբ։ 

Որքան և ճգնել է խմբագրական գործի հետքերը թաղել, բայց և այնպես 
նրանք մնացել են նշմարեփ մինչև իսկ սովորական աչքի համար։ Գերման 
հայտնի գիտնական Ա. Գուտշմիղ, որին է պատկանում Ագաթանգեղոսի 
լավագույն և խիզախ քննադատությունը, չգիտենալով հանդերձ հայերեն և 
օգտվելով թարգմանությունից (1), կարողացել է հետևել և նշանակել բոլոր 
այն կետերը, ուր բաղադրելի հատվածները իրար են կցած, կարծես ի 
կարված, որ մատնում է միացրած պատառների փոխանցման գծերը։ 

Խմբագիրը հավատացնում է, որ ինքը գրում է որպես ականատես, բայց 
խոստովանում է իր գրավոր աղբյուրը, որտեղից քաղել է իր տեղե¬ 
կությունները։ «Սուտապատում ճարտարախօս» չեմ, ասում է նա, «այլ 
զյաճախագոյնս թողեալ եւ ի նշանաւոր գիտակաց քաղելով զհամառօտսն 

կարգեցաք»։ 

Առաջաբանում իրեն Տրդատի քարտուղար է համարում ե գրում է 
պատմությունը «ի ձեռնարկաթենէ նշանագիր ժամանակագրացն»։ Կույսերի 
մասին խոսելիս չի ծածկում, որ նրանց վկայաբանությունը հայտնի է եղել, 
«որոնց ահաւասիկ եւ ճառք ի միջի ձերում պատմին»։ Հույն թարգմանիչը 
խոհեմությամբ հապավել է այս խոսքերը։ Տեսիլը միտումնավոր բանա¬ 
ստեղծություն է, ինչպես և վարդապետությունը՝ շարադրություն է, կազմված 
Բարսեղի «Վեցօրէք»–ի շնչով, նման այն շինծու ճառերի, որ հին պատ¬ 
միչները դնում են ընտրյալ հերոսների բերանը։ Վիրապից նոր ելած Գրիգոր 
շրջապատված է խուոն բազմությամբ, որ դաոնում է նրան հետևյալ 
խոսքերով, «արդեօք ո՞չ յիշեսցես զչարիսն զոր մեք ընդ քեզ արարաք, եւ 
տայցե՞ս մեզ զուղիղ վարդապեաութիւն»։ Նրանով նախապատրաստում է 
հեղինակը և արդարացնում վարդապետության ներկայությունը, որ կլանում 
է գրքի մեծագույն մասը։ Ոչ Տեսիլը և ոչ վարդապետությանը չեն կարող 
վերագրվիլ Գրիգորին ոչ մի կերպ։ 

Լուսավորչի կյանքը, որ կազմում է գրական Ագաթանգեղոսի պատ¬ 
մական կորիզը, այն ևս կարկատված է զանազան պատառներից։ Արդեն 
Գուտշմիղ նկատել է, որ մի տեղ Գրիգորի Խոր-Վիրապամ տանջվիլը 13 
տարի է հաշվում, մի ուրիշ տեղ 15, որ պարզ նշան է աղբյուրների 
տարբերության։ 

Զգալի նմանություններ կան Գրիգորի չարչարանքների և Գորիա և 

Շմոնի վկայաբանաթյան մեջ, ինչպես վերջերս ապացուցվեց (2)։ Այս 
պարագան մի նոր հիմ է տալիս զատելու Գրիգորի առաքելությունը իր վկա֊ 
յաբանաթյունից՝ մեկը պատմություն է, մյուսը՝ գրականություն։ 

Պատմական մասերու մեջ ամենեն ստույգը համարելու է Գրիգորի 
կյանքը։ Սակայն, այս ևս զերծ չէ թվում կասկածելի տարրերից։ Այն 
օրվանից, երբ Գրիգորի մանկությունը կապվել է Տրդատի հետ, պատմական 
իսկությունը որոշ չափով գունատվել է և տուժել։ Նախարարական միջա¬ 
վայրի հասկացողությունները դրել են իրենց դրոշմը Գրիգորի պատկերի 
վրա։ Այս հասկացողությամբ հայ երկրի մեծապանծ Լուսավորիչը պետք է, 
որ սոսկ ծագում չունենար, այլ ազնվական, նա զավակ է ոչ ուրիշ, քան 
Պարթև ցեղի, որ ժամանակին ամբողջ Արևելքում առաջին տոհմն էր 
համարվում և քայլում էր շատ և շատ գահերի վրա արքայական պեր¬ 
ճությամբ։ Գրիգորը հասարակ մահկանացու չէ, այլ սերում է պարթևական 
Սուրեն ճյուղի ազնվական արյունից, և հարազատ որդի է Անակ իշխանի։ 


Այս միակ փորձը չէ կապելու Գրիգորին Արշականի տոհմին։ Գեղջուկ 
Զենոբը պահել է մի ուրիշ զրույց, իրոք հրաշակերտ, որ գայթակղեցրել է 
անգամ Խորենացուն։ 

Բուրդար անունով ոմն ի նշանաար ազգէն Պարսից գնում է պանդխտու¬ 
թյան Գամրաց կողմերը և Կեսարիայում ամուսնանում է Եվթադ կոչված 
մեծատան քրոջ Սոփիի հետ։ Տարին չբոլորած Բուրդար առնում է իր կնոջ և 
ճանապարհ ընկնում դեպի հայրենիք պարսից հողը։ Նրա Ետևից գնում է և 
աները՝ Եվթաղը։ Հասնելով Արարատյան գավառը, Վաղարշապատ քաղաքը, 
Սոփին մտնում է Գրիգոր մանկան մոտ իբր ստնտու և սնուցանամ նրան։ 

Երբ Խոսրովի սպանության հետևանքով Անակի ազգատոհմը ոչնչացվում 
է, Բուրդար խլում է Գրիգորին իր մոր Ոգուհու ձեռքից, հանձնում իր կնոջ 
Սոփուն և հեռանում Կապպադովկիա, հարկավ, աներոջ հետ միասին։ Այս– 
աեղ կրթվում է, ուսանելով հելլեն և ասորի դպրություն և լեզու։ Տասներկու 
տարեկան հասակում պսակվում է Գավիթ բարեպաշտ մարդու դստեր հետ, 
անունը Մարիամ։ Ունենում է երկու որդի, Վրթանես և Արիտոակես։ 

Ագաթանգեղոս անծանոթ չէ այս զրույցին։ Զենոբի ասելով, ոչ միայն 
Գրիգորն է ազատվում սրից, այլ և նրա եղբայրը Սուրենը, որ սնվում է իր 
հորաքեռ մոտ՝ պարսից երկրռւմ։ 

Ագաթանգեղոս ևս գիտե, որ երկու մանուկ է փրկված, «պրծեալ ոմն 
ւսպրեցուցանէր ի ձեռն դայկեաց ուրումն, զմին ի կողմանս Պարսից եւ զմին 
ի կողմանս Յունաց»։ 

Դարձյալ Ագաթանգեղոս անգետ չէ, որ Լուսավորիչ երկու որդի է 
ունեցել, «յայնմ ժամանակի լուան յոմանց ի աեղեկաց որ գիտակ արարին 
զթագաւորն վասն սրբոյն Գրիգորի զի յառաջ մինչդեռ ի մանկութեան տիսն 
էր ամուսնացեալ եւ երկու որդիս ստացեալ, որոյ առաջնոյն անուն ճանաչի 
Վրթանէս, որ յաշխարհակաց կեանս էր, որ ապա եւ յասաիճան պաշ֊ 
տաման եկաց յերիցաթեան»։ Երկրորդը՝ Ռստակեսը մանկությունից 
ընդունում է ճգնավորական կյանք։ 

Զենոբը հիշում է մենակյացի անունը, Նիկոմաքոս, որի մոտ է գնում 
Ռստակեսը։ Ագաթանգեղոս անունը չի տալիս, այլ ուզում է հավատացնել, որ 
ինքը չէ գնում ուրիշի մոտ, այլ իրեն են միանում ոմանք, «գտեալ զոմանս 
յինքն յարեցուցեալ» (Գլ. 123)։ 

Անհավանական չէ ենթադրել, որ երբեմն երկու իրարից անկախ զրույց է 
եղել Լուսավորչի ծագման վերաբերյալ։ 

Մեկի հիմն է ցույց տալ, որ Լուսավորիչն պարթև արյուն ունի և է որդի 
Անակ իշխանի։ Մյուսը իր սկզբնական ձևով Գրիգորի հայրն է համարել 
Բուրդարին, որը նմանապես անտոհմիկ ոմն չէ, այլ «ի նշանաւոր ազգէն 
Պարսից», կամ ինչպես Խորենացին է ասում «ոչ ի փոքունց եւ յաննշանից»։ 
Բուրդարի կինը Սոփի «կապպատոկէացի» է «եւ է քոյր Եւթաղի», որ դար– 
ձեալ «յայտնի ոմն է» և մեծատուն։ Ասել է թե Գրիգորը օտար չէ արևմուտ¬ 
քին. իր ծագումով մի ոտը արևելք է, մյուսը՝ արևմուտք։ 

Բնական կասկած է ծագում, արդյոք սկզբում խոսքը Եվթաղի և Մուխս 
մասին չէ՞ եղել, որ նրանք են համարվել Գրիգորի ծնողները։ 

Հետո միայն Եվթաղ աներ է դուրս բերած, հոր դերը զիջանելով 
Բուրդարին, որպեսզի այս կերպ կապվի մանուկ Գրիգորը արևելյան 
ազնվական տոհմի հետ։ 

Հետագայում երկու զրույցները Անակի և Բուրդարի շուրջը ձուլվել են և 
կազմել մի պատմություն, ուր Բուրդարին և իր կինը այլևս հայր և մայր չեն 
Գրիգորի համար, այլ լոկ դայակ, ստնտու, Եվթաղն էլ աներ է։ 

Անունների ընտրությունը նպատակավոր է, որպես վայել է առասպելական 
պատմությանց։ Եվթաղ մեծատուն է, ՏսճաԱօտ նշանակում է հունարեն «հա¬ 
րուստ», Սոփի, Տօբհւձ, «իմասւասթիւն», Բուրդար հավանորեն, պարսկերեն 
համա։ «տանող», որ պատշաճում է և որոշում անձի էությանը որպես դայակ։ 

Երևամ է որ Գրիգորի մանկության պարագաները հյուսված են Տրդատի 
պատմության օրինակով։ Որպիսի զուգադիպություն։ Երկու մանուկ, զոհ 
միևնույն ընտանեկան դժբախտության, փախչում ազատվում են օտար եր¬ 
կիր, իրար հանդիպում և միևնույն գործի ծառայում։ Երկուսի արկածային 
մանկությունը և վերջնական հաղթանակը ավելի վիպական բնույթ ունին, 
քան պատմական և մեկը, անշուշտ, ձևած է մյուսի վրա։ 

Վերականգնել իսկությունը դժվար է։ Տրդատի Փախուստը հավանական 
է, թեև Ագաթանգեղոսի տված պարագաները կասկածելի են։ Եղիշեն ևս 
գիտե, որ Տրդատ «ի տղայութեան փւսքասցեալ ի հայրասպան մարդա– 
խոխող հօրեղբարցն խրոց, ապրեալ սնաւ» Հունաց երկրում։ Բայց թվում է, 
թե ուրիշ տեղեկություն աներ սպանության հեղինակների մասին։ Տրդատի 
հոր հտպտվի սպանողներն իր հարազատ եղբայրներն են եղած՝ մի 
հանգամանք, որ խախտում է Ագաթանգեղոսի պատմության հիմը։ 

Բյուզանղացի հեղինակ Զոնարաս, քաղելով Դիոն Սասսիոսից, 
հաղորդում էր Գարոս կայսեր մասին խոսելիս, որ նույն ժամանակ պար¬ 
սիկները գրավեցին Հայաստան, մինչ Տրդատ թագավորը փախավ և նրա 
որդիքը անցան պարսից կողմը (II, 589)։ 

Սրանով կասկածի տակ են ընկնում հայ աղբյուրների ավանդածը 
Տրդատի մասին։ 

Գարոս կայսրը թագավորում էր 251-253 տարիներում։ հտպտվի 
սպանվելով Հայաստանը չի կորցնում իր թագը, այլ գահն է անցնում նրա 
որդի Տրդատը։ Սա 252 թ. մոտավորապես պարսիկների ճնշման տակ 
փախչում է որպես գահակալ թագավոր և ոչ «ի տղայութեան հասակի»։ 

Գիտնականների կողմից եղած փորձերը հաշտեցնելու օտար և հայ 
տեղեկությունները համարելու են անհաջող։ 

Այս հակասությունը ցույց է տալիս, որ Տրդատի և իր հոր Խոսրովի 
պատմությունը պարուրված է հայ ավանդության մեջ վիպական պաճուճան¬ 
քով։ Բյուգանդական վեպը ընտանի էր հայ ազնվականության շրջանում 
ինչպես և պարսկականը։ Տրդատի անձը նայնչափ հերոսական էր որքան 
Սասանյան Արտաշիրի։ Սա սկիզբը ղրավ պարսիկ ազգային վերածնության, 
հիմնելով նոր և փառահեղ հարստությունը և վերականգնելով Իրանի հին 
կրոնը զրադաշտականությունը։ Հայ թագավորը ևս նահապետ էր հան¬ 
դիսանում Հայաստանի կրոնական վերանորոգության և նոր և հայացած 
Արշակունի արքայական տան։ 

Արտաշիրի կյանքը զարդարված է հրաշալի առասպելներով։ «Կար– 
նամակը», ուր պատմվում է Արտաշիրի կյանքի վեպը, բացառիկ գրա– 
կան-պատմական գործ է, որ արտահայտում է նույն ժամանակվա վի¬ 
պական ճաշակը և ծանոթացնում ժողովրդական ստեղծագործության շրջուն 
մոտիվների հետ։ 

Հիմք կա կարծելու, որ նման զրույցներ հյուսված են եղել և Տրդատի 
կյանքի շուրջը, նման գույներով նկարված նրա պատկերը։ Հայ մատենագիր 
Ագաթանգեղոսը հարմար չէ գտել փծուն առասպելները և նրա գրչի տակ 
թափվել են կենդանի պատկերից բոլոր մսերը և մնացել չոր կմախքը։ 

Ագաթանգեղոսի հունարեն թարգմանությունը սկսվում է մի հատվածով, 
որ պակասում է հայերեն բնագրի մեջ։ Նա վերաբերում է Արտաշիրի և 
Արաավանի բախման և քիչ տարբերությամբ կրկնվում է «Կարնամակի» մեջ։ 
Առասպելական զրույց։ Այս հանգամանքը պերճորեն վկայում է Ագա¬ 
թանգեղոսի երբեմնյան կապը «Կարնամակի» հետ։ 

Բանասիրության մեջ կարծիք է հայտնված, որ հիշյալ վիպական 
հատվածը Ագաթանգեղոսից չէ առնված, այլ հույն թարգմանիչն է, որ ավե֊ 
լացրել է քաղելով անհայտ աղբյուրից։ 

Դժվար թե կարելի է համաձայնել այս ենթադրության։ Ի՞նչ շարժառիթ 
պիտի ունենար թարգմանիչը կցելու Ագաթանգեղոսին մի պարսկական 
զրույց, որ կրոնական որևէ շահ չունի և եկեղեցական տեսակետից անճոռնի 
առասպել է։ Ագաթանգեղոսի թարգմանությունն այլ նպատակ չունի, եթե ոչ 
ներկայացնելու հայ եկեղեցու հիմնադրի կյանքը՝ ի պետս կրոնական վե¬ 
ճերի մյուս եկեղեցիների հետ։ Ինչո՞ւ պիտի թարգմանիչը ավելացներ մի 
զրույց, որ անարժեք է եկեղեցական նկատումով։ Հավանական է, որ հայ 
բնագրում եղել է իրոք նույն հատվածը։ Զարմանալի է, որ հույնը չէ տալիս 
Ագաթանգեղոսի անունը, չէ հիշում, որ թարգմանեփ գործը Տրդատի իսկ 
քարտուղարին է պատկանում։ Այսպիսի կարևոր տեղեկության չէր կարող 
բարձիթող անել թարգմանիչը, եթե առաջաբանը իր ներկա ձևով հայտնի 
լիներ նրան։ 

ճշմարիտ է, առաջաբանի ընդհանուր միտքը ծանոթ է հույն թարգ¬ 
ման չին, այն, որով մատենագիրը համեմատվում է օտարադեմ վաճառաշահ 
նավարկոփ հետ։ Սակայն, այստեղից դեռ չի հետևում, որ տրամադրելի է 
այժմյան առաջաբանը իր ներկա վիճակում։ Թվում է, որ առաջաբանը 
նորեն խմբագրված է և մտցրած Ագաթանգեդոս քարտուղարի անունը։ 
Նախնի առաջաբանն ավելի ամփոփ պետք է եղած լինի և ազատ այն 
վատթար տեսակի հռետորական դպրոցի արհեստական ոճից և 
բառակուտակներից, որ տեսնում ենք այժմ։ Նավարկության պատկերը եղել 
է նաև Փարպեցու առաջաբանում, որի միայն հետքերն են մնացել։ 

Փարպեցու առաջաբանի խառնակ վիճակը բացատրելու է Օրանով, որ 
մի նոր ձեռք կամեցել է համաձայնեցնել Ագաթանգեղոսի վերամշակված 
առաջաբանի հետ։ Տրդատի քարտուղար Ագաթանգեղոսին է վերագրված 
նաև Անանունի պատմությունը Սեբեոսի մոտ։ 

Այս պատմությունը նախապես կազմում է եղել Փավստոսի մասը այս կամ 
այն ձևով, և իհարկե, առանց Ագաթանգեղոսի անվան։ 

Ագաթանգեղոսի արդի առաջաբանի խմբագրության ժամանակը 

որոշելու համար հաշվի առնելու է Ագաթանգեղոս անվան հիշատակությունը 
Անանունի մոտ։ Գաղտնի թեփ երկու հանգույցներն են, գուցե, միաժա¬ 
մանակ կապված։ Մեր նպատակը չէ լուծել այդ հանգույցները։ Ինչ որ մեզ 
այս րոպեիս զբաղեցնում է, Արտավանին նայող հատվածն է։ Ընդունենք 
անգամ, որ այդ հատվածը չի եղել հայ բնագրում, այլ առնված է ուրիշ տեղից։ 
Հունարեն թարգմանությունը պատկանում է հայ մարդու և նա առած պիտի 
լինի նույն հատվածը, եթե ոչ Ագաթանգեղոսի օրինակից, ուրիշ հայ 
աղբյուրից։ Ասել է, թե հայ շրջաններում ծանոթ է եղել։ 

Սէզ թվում է, որ ներկա Ագաթանգեղոս պահել է նաև ուրիշ մոտիվներ, որ 
հատուկ են պարսկական վեպին, որպիսին է «Կարնամակը»։ 

Արտաշիրը փախչում է Արտավանի պալատական աղջկա հետ, բռնելով 
ուղին դեպ հարավային Պարսկաստան, որպեսզի ապստամբության դրոշը 
բարձրացնե ընդդեմ Արտավանի։ Ամենից առաջ նրան հարում է մի 
ազնվական մարդ, որ թվում է Սպահանի իշխանն է։ Նրա անունն էր Բանակ։ 
Նա ևս փախած էր Արտավանի երեսից և մեկուսացած ապրում էր իր վեց 
որդիների հետ։ 

Արտաշիրը սկզբում կասկածով է վերաբերում Բանակին, կարծելով, որ 
նա կեղծում է, որպեսզի նենգորեն իրեն բռնե և տանե Արտավանի ձեռքը։ 
Բանակը ամեն կերպ համոզում է, երդվելով որ հավատարմությամբ կծառայի 
նրան. Արտաշիրը շարունակում է իր ուղին, բայց շուտով դառնում է Բանակի 
մոտ և նրա հետ միասին հարձակվում է Արտավանի վրա, ջարդում նրա 
զորքերը և տիրանում նրա ժառանգության։ 

Արտ աշիրի մի այլ արկածն է նրա կռիվը Հավթանբոխտ դևի հետ։ 
Հսկայական մի աժ, որին չի կարողանում դեմ դնել պարսիկ հերոսը և քանի 
անգամ անհաջողություն կրելուց հետո փախչում է և այնպես փրկվում 
ահռելի թշնամուց։ ճանապարհին դադար է առնում մի գյուղում և հյուր¬ 
ընկալություն խնդրում Բուրջակ և Բուրջակտուր անուն եղբայրներից, 
ձևանալով որպես մի հասարակ ձիավոր Արտաշիրի պարտված զորքերից։ 
Եղբայրները ընդունում են անծանոթ օտարականին։ Շուտով մտերմանում է 
Արտաշիրը և հայտնում է իր ով փնելը։ Նրանց օգնությամբ Արտաշիրը 
ծրագրում է, թե ինչպես կործանե հսկա Հավթանբոխտին։ Որոշում են, որ 
Արտաշիրը ծպտյալ մտնե դևի մոտ ծառայության։ Այդպես էլ անում է. Դևի և 
նրա սպասավորների աչքը մտնելուց հետո, մի բարի օր ինքն է հանձն 
առնում կերակրել դևին։ Մինչ դևը քերանը բաց սպասում էր սովորական 

կերակուրին, Արտաշիրը տափս է նրան հալած արճիճ։ Դևը տեղնուտեղը 
պայթում է և սաաակամ։ 

Սասանյան պատմությունը, հայտնի է, իր տեղն անի հռչակավոր 
«Շահնամեի» մեջ։ Հիշածս զրույցները Արտաշիրի կյանքից գտնում ենք և 

այստեղ գրեթե նայ նորեն։ Զանազանությունն այն է, որ Ֆիրդոաին կոչում է 
իշխան Բանակին Տաբակ, և նա Սպահանցի չէ, այլ Ջահրամից՝ 

՝քշ)ճ ւաարտր Եսմ ոաոշտ 76ե&ե։ 

1Ա հշր տտհր քոհաո Եսմ ս բ&ժտ&։ 

Տաբակը յոթն որդի ուներ, «Կարնամակի» Բանակը՝ վեց։ Լսելով Ար– 
աաշիրի ընդվզումը, լքում է Բահմանին, որ է որդի Արտավանի և անցնում 
ապստամբի կողմը։ Բահմանը պարտվում է և Արաաշիր գրավում է Սաահր 
քաղաքը, որ երևում է Բահմանի իշխանության կենտրոնն է։ Սելքում Տաբակը 
ինչպես և Բանակը, հավատ չեն ներշնչում Արտաշիրին։ Երբ Զենտավեստը 
ձեռքին երդվում է, որ հլու ծառա է և ոչ մի դավադրական գաղտնիք չանի, այն 
ժամանակ Արտաշիրը ընդունում է նրան և միասին հաղթում են Բահմանին։ 

Հրեշի պատմությունը ևս ծանոթ է «Շահնամե»փն։ Միայն թե անունը 
կարդացվում է Հավթուաա (Աօքհաէ) փոխանակ Հավթանբոխտի։ Բանաս¬ 
տեղծը բացատրում է անունը նրանով, որ հրեշը յոթն որդի ուներ։ Հավ– 
թուատը մի աղքատ մարդ էր և իր աղջկան շնորհիվ ձեռք է բերում մի 
չնաշխարհիկ որդ, որ աճելով ստանում է փղի մեծություն և ուժ։ Արտաշիրը 
սպանում է Նաշզատի որդի Միհրակի աջակցությամբ դևին նույն ձևով, 
ինչպես սպանում է Հավթանբոխտին, այսինքն ծպտյալ ծառայության է 
մտնում Վիշապի մոտ և հալած արճիճ տալով մեռցնում։ «Կարնամակի» մեջ 
Անուշակզատի որդի Միհրակը, ընդհակառակը, Արտաշիրի դիմադիրներեն է 
և ընկնում է Արտաշիրի սրից։ 


Թվում է, որ նման առասպելներով խտացած է եղել և հայ նախա¬ 
րարական միջավայրը։ Տակավին Խորենացու ժամանակ կենդանի է և 
ընտանի հայ մթնոլորտում Արտաշիրի առասպելական պատմությունը 
մինչիսկ ավելի լայն բովանդակությամբ, քան տայիս է Կարնամակը և կամ 
մյուս աղբյուրները։ Տեսականապես հնարավոր է, որ պարսիկ հերոսական 
վեպը ազդած լինի և հայ ստեղծագործության վրա։ Մասնավորապես ինչ 
վերաբերում է Արտաշիրի ժամանակակից և հակառակորդ Խոսրով-Տրդատ 
թագավորների մասին պահված ազգային ավանդություններին։ 

Այս տեսակետից հետաքրքրական է կանգ առնել սպահանցի իշխան 
Բանակի վրա։ «Շահնամեն» անվանում է նրան Տաբակ։ Նյոլդեքե հաստատ 
չէ համարում Բանակ ընթերցումը, հնարավոր է գտնում կարդալ Բոհակ։ 

Արդյոք այս վիճելի ընթերցվածը չէ՞ թաքցնում Անակ Պարթևի անունը։ 
Պահլավ գրերը այնքան միակերպ են, որ արգեյք չեն կարող լինել այս 
ենթադրության։ 

Բանակը ինչպես և Տաբակը Պարթև ցեղից են, մեկը Սպահանի շրջա¬ 
նում, մյուսը Ջահըամում, որ, կարծվում է, արդի Գարուն է։ Սրանք Ար– 
սւավանի իշխանության ներքո երկրների պետեր են։ Բանակը նույնպիսի 
դավաճան, որպես հայ ավանդության Անակը։ Արտավանին լքելով, ծա¬ 
ռայում են Արտաշիրի շահերին, և օգնում նրան, սպանելու Պարթև Ար¬ 
տավանին և կամ Խոսրովին։ 

Արտաշիրի կռիվը Հավթանբոխտի հետ տափս է մի ուրիշ վիպական 
մոտիվ, այն է բարեկամ ձևանալ թշնամուն, հավատը գրավել և խար¬ 
դախորեն սպանել։ Արտաշիրի վերաբերումը Հավթանբոխտին հար և նման է 
Անակի դավադրության հայ Խոսրովի դեմ։ 

Հավթանբոխտը առասպելական դեմք է և հավանորեն կապակից այն 
կրոնական մեծ վերանորոգության, որ տեղի ունեցավ Սասանյանների 
համբարձումով։ Պարթև պաշտամունքը տեղի տվին Զրադաշտականության, 
կամ ավելի հեշտ, վերջինս դարձավ պետական պարտադիր կրոն։ Ի զուր չէ 
ասած «Կարնամակ»–ում, որ Հավթանբոխտի սպանությունից հետո 
Արտաշիրը վերահաստատեց Միհրական և Սեդա մեծ տոները։ 

ս»քհւոհորէ ՍոքԷցրՅճ զանազան ընթերցվածներն արդեն վկայում 

են, որ հրեշի բուն անունը եղծված է և պետք անի ստուգության։ Չէինք 
ուզենալ անուշադիր թողնել, որ Ագաթանգեղոսի ասելով, Հայոց թագավորը 
Արտաշիրի հարձակումը վանելուց հետո «հրաման տայր յհւթն բագին 
մեհենիցն ուխտաար լինել պատկերաց կռոց դիցն պաշտաման»։ 

Արդյո՞ք որևէ գաղտնի կապ չկա յոթն բագին դարձվածի և Հավթան¬ 
բոխտի մեջ։ Կարելի՞ է հրեշի անվան ստույգ ընթերցմամբ մերձեցնել հայ 
բառին, կարծելով, որ նշանավոր դևը արտահայտում է յոթն բագինյան կոոց 
պաշտամունքը, կամ գուցե յոթն բագինը ընդունված իմաստից ավելի բան է 

ծածկում իր մեջ, որ նվազ հավանական է։ 

Հավթանբոխտի դեմ լարած թակարդի մեջ ԼԼրաաշիրին աջակից են Բուրջ 
և Բուրջակւաոր եղբայրները։ «Կարնամակը» հիշում է, որ Արտաշիրի հայրը 
Սասան երազում տեսավ, որ իր տան երեք նշանավոր հրատները, սրբազան 
կրակները՝ ծօհճ, շստհտտբ և հսր^ա բորբոքվում և լուսավորում են ամբողջ 
աշխարհը։ Նախագուշակություն, ուրեմն, Արտաշիրի հաջողության. 

Անտարակույս, Բուրջ և Բուրջակտուր եղբայրները դիմառնություն են 
համյա կրակի։ Հայտնի է, որ առաջին հրատը Յժր-քՋրոհձջ համարվում էր 
հովանավոր կրոնի, երկրորդը »ճր–Օստհւատբ (= հին Վշնասւզ) ֊ պատերազ¬ 
մական, երրորդը՝ ահ–8աշա - հ4ւհր - երկրագործության. Բուրջ ներկայաց¬ 
նում է վերջին հրատը, այն է Տտճյա (= հին Բուրջին)։ Իսկ Բուրջակտուր, 
պետք է ենթադրեի աղավաղումն է հսրճյ^-մտր բառի, որ է հրատը պահող 
մոգ պաշտոնյա, կամ ավելի հավանական Եսրճյա-Ջէսր (- տժ-ր, հուր). 

Զարմանալի է, որ այս մտացածին եղբայրների անունը հիշվում է և հայ 
ավանդության մեջ։ Հայ ռացիոնալիստ պատմաբանը Խորենացին, աշխա¬ 
տում է իր սովորությանը համաձայն իրական զգեստ հագցնել առաս¬ 
պելական էակներին։ Նրա մեկնությամբ Արտաշիրի դեմ մաքառեց Ար– 
տավանի ազգականներից Կարենյան Պահլավ տանը առաջնորդությամբ 
Վեհսաճանի։ Սակայն, շուտով պարտվեց, ամբողջ տանը բնաջինջ եղավ և 
մի միայն մի տղա կարողացավ փրկվել, փախչելով Քաշանաց աշխարհը։ 
րկողը ոչ այլ ոք էր, եթե ոչ տան մտերիմներից ոմն Բուրգ անունով։ 

Արդ այս Բուրգը, հավանորեն, նույնն է ինչ որ «Կարնամակի» Բուրջը և 
Բուրջակտուրը։ Բուրգը փախչում է Քաշանաց աշխարհը։ Քաշանք հայտնի 

վթաղ կամ Հեփթաղ ցեղն է, որ \^–\Ս դարերում տիրում էր Խորասանի 
հյուսիսային սահմաններին։ 

Պարսից վեպի Բուրջ և Բուրջակտուրը նույնպես Խորասանի կողմերիցն 

այս է պատճառը, որ Արտաշիրը ձևանամ է խորասանցի, երբ նրանզ 
խորհրդով, ուզում է նենգել Հավթանբոխտին։ 

Խորհրդավոր հանգամանք։ Նոր նպաստ մեր մեկնության, որ Բուրջ թե 
Բարզ արտահայտիչ են Բուրգին՝ միհր կրակին։ Հայտնի է, որ սրա գլխավոր 
ատրուշանը գտնվում էր Խորասանամ, Ռեվանտ քաղաքում, ոչ հեռի 
յաշապարից։ Ա յս այն վայրն է> ոլր նահատակվեցին Ղևոնղյանց քահա– 

մ^տ Ռև ն թՎԻ աԱ)ԱտամԲաթյան հետևան » ո Ա. և որ կոչվում է Փարպեցու 


որենացու Վեհսաճանը խնամության անի «Կարնամակի» Բարչանի 
հետ. Արտավանին հաղթելուց հետո Արտաշիրը գնում է Կարմանի Բարչան 
թագավորի վրա, որ ապաստան էր տվել Արտավանի երկու որդոց, մինչ մտա 
երկուսը փախել էին Կակուլի արքայի մոտ։ Իսկ ըստ Լենացա Աո– 

Պահւավներօ ճակասամ “ Ա|,տա21 "՚ Ի 

Թվում է, որ Կարնան կշռում է Կարման և Վեհսաճանը Բարչան, կամ 

Բաաանո Տ Վարճ ր ան; Թերևս ^եհսաճան, կարդալու է Վեհ-ռաճան, կամ 
Բարչանը Բեհ-սաչան, որի պահլավ ձևը Վեհ-սաճան։ 


♦ * 


ՄԻ դիտողության ևս։ 

Տաբարի պատմում է, անշուշտ, առնելով «Կարնամակի» նման վիպա– 

եամենա^^ր^ ր" 11 Արտաւ ^ ան 0 Արտաշիրի ապստամբության առթիվ 
1ա1ո7 Վ Ո ր ա վատաբանե Լ՝ ^ւղթ է գրում, որի մեջ ասում է. «Դու մհ– 

^ և վճռեցիր բախտդ, օ՜ քուրդ, որ քրղերի վրանում 
ես ծնված» (*օ1<հ* 6 , Օտօհւշհէշ ժտր ք> 6րՏ6 ր սոժ *ր Ջ հ«, բ 11-12) 

Խորենացին նույն բանը պատմում է հայ ՍԼրաաշես թագավորի վերա¬ 
բերյալ; Երվանդ, լսելով, որ Սմբատ Բագրաաունի աշխատում է արքայոր¬ 
դի Արտաշեսին հաստատել հայրենի գահի վրա ընդդեմ Երվանղի, մարդ է 
ղրկում և հանդիմանում, թե «խաբեալ ի ստնտաէդ սնացանես զորդի մարիդ 
հակառակ ինձ»։ Մար ասելով հասկացվում է այստեղ քուրդ։ 

Այս կետը ևս ցույց է տալիս որ «Կարնամակեան» զրույցները տարած¬ 
ված են եղել հայ միջավայրում։ 

Մեր համեմատությունները մի բան են վկայում, որ Ագաթանգեղոսի 
պատմությունը Գրիգորի և Տրդատի փոխհարաբերության և թերևս ծագման 
մասին վիպական գունավորում ունի հայտնի չափով։ Ավելի հեռուն գնալ 
դժվար թե հիմք կա։ 

ճիշտ է, ասորի Գևորգ եպիսկոպոսի տված տեղեկությունները կարող են 
խրախուսել կասկածի տակ առնելու Ագաթանգեղոսի վարկածը Գրիգորի 
ծագման վրա, բայց և այնպես զգուշանալու է այս գայթակղիչ հայտ¬ 
նությունից։ Գևորգ եպիսկոպոս (է 740), ապրած ութերորդ դարու առաջի 
կեսին, ծանոթ էր Գրիգորի մի կենսագրության, ուր հայ երկրի Լուսավորիչը 
ազգով հռոմայեցի էր համարված։ Տղայության օրերից Հայաստան գալով 
որպես թե սնավ և ուսավ հայ գիրն ու լեզուն և Տրդատի մերձավոր եղավ և 
նրա փրկության պատճառ (3)։ 

Վստահելով այս տեղեկության, կարելի էր կարծել, որ Գրիգոր 
հռոմայեցի է անվանված այն պատճառով, որ նա ծագումով հռոմեական 
բաժնի հայկական երկրամասերից է եղել և գուցե ելած այն բեղուն 
միջավայրեն, որտեղից ծնան կապպադովկիական նշանավոր հայրերը Գրի¬ 
գոր անունով։ 

Սակայն, անխոհեմություն կլիներ անպայման հավատ ընծայել ասորի 
եպիսկոպոսին։ Սա և կամ իր աղբյուրը երևում է շփոթել են Գրիգորին 
Ագաթանգեղոսի հետ։ 

Գրիգորի կենսագիրն է, որ ասում է իր մասին, թե հռոմայեցի էր 
Հայաստան եկած և Տրդատի մերձավոր՝ այն է քարտուղար։ Գրիգորի 
ժամանակ հայերը գիր ու դպրություն չունեին, ուստի Գևորգ Ասորու խոսքը, 
որ Գրիգոր ուսավ հայ գիրը, բավական է, որ խախտե մեր հավատը դեպի 
նրա ճշմարտախոսությունը։ 

Մեր քննությանից հետևում է մի բան, որ Գրիգորի կյանքը Ագա¬ 
թանգեղոսի գրչի տակ, որպես պատմական գործ, կրած է իրանական վիպա– 
խոսության ազդեցությունը ի վնաս պատմական իսկության։ 

